
Arhitektuuri- ja Linnaplaneerimise Ameti kulude üleandmine

Kultuuriosakonna bilanssi
1. Asjaolud ja menetluse käik
Narva Linnavolikogu 26.07.2012 määruse nr 13 „Narva linna 2012. aasta eelarve muutmine” alusel teostas Narva Linnavalitsuse Arhitektuuri- ja Linnaplaneerimise Amet (edaspidi Arhitektuuri- ja Linnaplaneerimise Amet) 2012. aastal Narva Linnavalitsuse Kultuuriosakonna (edaspidi Kultuuriosakond) bilansis olevate ning hallatavate asutuste hoonete remonti üldsummas 506 035,12eurot.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Arhitektuuri- ja Linnaplaneerimise Amet kohustatud üle andma kantud kulud summas 506 035,12 eurot Kultuuriosakonnale vastavalt alljärgnevale loetelule:

	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	506 035,12

	1.
	Narva Lasteaed Pingviin
	185 274,40

	2.
	Narva Lasteaed Põngerjas
	5 798,56

	3.
	Narva Lasteaed Cipollino
	1 578,00

	4.
	Narva Lasteaed Pääsuke
	3 706,49

	5.
	Narva Lasteaed Väikevend
	1 917,00

	6.
	Narva Lasteaed Marjake
	3 693,36

	7.
	Narva Kesklinna Gümnaasium
	40 919,01

	8.
	Narva Paemurru Spordikool
	19 339,20

	9.
	Narva Kalev staadion
	243 809,10


2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. 

Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.
3. Otsus

3.1.Narva Linnavalitsuse Arhitektuuri- ja Linnaplaneerimise Ametil anda üle ja Narva Linnavalitsuse Kultuuriosakonnal võtta vastu oma bilanssi hiljemalt 21.01.2013.a. kulud üldsummas 506 035 (viissada kuus tuhat kolmkümmend viis) eurot 12 eurosenti koos lepingute, arvete ja tööde vastuvõtuaktide koopiatega vastavalt alljärgnevale loetelule:
	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	506 035,12

	1.
	Narva Lasteaed Pingviin
	185 274,40

	2.
	Narva Lasteaed Põngerjas
	5 798,56

	3.
	Narva Lasteaed Cipollino
	1 578,00

	4.
	Narva Lasteaed Pääsuke
	3 706,49

	5.
	Narva Lasteaed Väikevend
	1 917,00

	6.
	Narva Lasteaed Marjake
	3 693,36

	7.
	Narva Kesklinna Gümnaasium
	40 919,01

	8.
	Narva Paemurru Spordikool
	19 339,20

	9.
	Narva Kalev staadion
	243 809,10


3.2. Kajastada käesoleva korralduse punktis 3.1 nimetatud kulud Arhitektuuri- ja Linnaplaneerimise Ameti ning Kultuuriosakonna 2012.a aastaaruannetes.

4. Rakendussätted

4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile ning Narva Linnavalitsuse Kultuuriosakonnale.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.  

